# 2017 - 2018 оқу жылын аяқтау

# және орта білім беру ұйымдарының

# білім алушыларын қорытынды

# аттестаттаудан өткізу туралы

Қазақстан Республикасы Білім және ғылым министрлігінің 2018 жылғы 27ақпандағы №74 бұйрығына сәйкес, 2017-2018 оқу жылын ұйымдасқан түрде аяқтау, меншік нысанына және ведомстволық бағыныстылығына қарамастан, жалпы білім беретін оқу орындарының білім алушыларын аралық және қорытынды аттестаттаудан өткізу мақсатында **БҰЙЫРАМЫН:**

**1.** Оқу жылын аяқтаудың және білім алушыларды аралық және қорытынды аттестаттаудан өткізудің мынадай мерзімдері белгіленсін:

1) жалпы білім беретін күндізгі және кешкі (кезекті) оқу орындарының барлық түрлеріндегі мектепалды, 1-11 (12) сыныптарда оқу сабақтарының аяқталуы - 2018 жылғы 25 мамыр;

2) 5-8 (9), 10 (11) сыныптардағы білім алушыларды аралық аттестаттаудан өткізу - 2018 жылғы 31 мамырға дейін;

3) негізгі орта білім берудің жалпы білім беру оқу бағдарламасын меңгерген 9 (10) сыныптың білім алушыларын қорытынды аттестаттау–2018 жылғы 28 мамыр - 8 маусым аралығы, жалпы орта білім берудің білім беру оқу бағдарламасын меңгерген 11 (12) сыныптың білім алушыларын қорытынды аттестаттау – 2018 жылғы 29 мамыр – 30 шілде аралығы;

9 (10) сыныптың білім алушылары үшін қорытынды аттестаттау келесі нысандарда және келесі мерзімдерде өткізіледі:

Міндетті емтихандардың тізбесі, нысаны және өткізу мерзімдері:

1) таңдау бойынша пәннен (физика, химия, биология, география, геометрия,Қазақстан тарихы, дүниежүзі тарихы, әдебиет, шетел тілі, информатика) ауызша емтихан -2018 жылғы 28 мамыр;

2) орыс тілінде оқытатын мектептерде қазақ тілінен ауызша емтихан және қазақ тілінде оқытатан мектептерде орыс тілінен ауызша емтихан -2018 жылғы 31мамыр;

3) ана тілі мен әдебиетінен жазбаша емтихан (оқыту тілі бойынша) (гуманитарлық циклдегі пәндерді тереңдетіп оқытатын мектептердің білім алушылары үшін – шығарма, қалған білім алушылар үшін –диктант) – 2018 жылғы 5маусым;

4) математикадан жазбаша емтихан – 2018 жылғы 8 маусым.

11(12) сыныптың білім алушыларын қорытынды аттестаттау мынадай нысандарда және мерзімдерде өткізіледі:

1. Ана тілі және әдебиетінен (оқыту тілі) жазбаша емтихан – 2018 жылғы 29 мамыр;
2. Таңдау бойынша пәннен (физика, химия, биология, география, геометрия, дүниежүзі тарихы, әдебиет, шетел тілі, информатика) тестілеу -2018 жылғы 2 маусым;
3. Орыс тілінде оқытатын мектептерде қазақ тілінен және қазақ тілінде оқытатын мектептерде орыс тілінен тестілеу – 2018 жылғы 2 маусым;
4. Алгебра және анализ бастамалары пәнінен жазбаша емтихан -2018 жылғы 6 маусым;
5. Қазақстан тарихынан ауызша емтихан – 2018 жылғы 9 маусым.

9 (10) және 11 (12) сыныптың білім алушылары бір немесе екі пәннен қанағаттанбайтын баға алған жағдайда, берілген оқу пәндерінен қайтадан қорытынды аттестаттаудан мектепте өтуге жіберіледі – 2018 жылғы 12 маусымнан 30 маусым аралығында.

**2**. Аудандық,қалалық білім бөлімдерінің басшылары, жалпы орта білім

беру ұйымдарының директорларына:

1) 2017 - 2018 оқу жылын осы бұйрықтың талаптарына, «Білім

алушылардың үлгерімін ағымдағы бақылау, аралық және қорытынды мемлекеттік аттестаттау жүргізудің үлгі ережесін бекіту туралы» Қазақстан Республикасы Білім және ғылым министрінің 2008 жылғы 18 наурыздағы № 125 бұйрығымен бекітілген, нормативтік құқықтық актілерді мемлекеттік тіркеу тізілімінде № 5191 болып тіркелген Бастауыш, негізгі орта, жалпы орта білімнің білім беретін оқу бағдарламаларын іске асыратын білім беру ұйымдарындағы білім алушылардың үлгеріміне ағымдық бақылаудың, оларды аралық және қорытынды аттестаттау жүргізудің үлгі ережесіне сәйкес аяқтауды қамтамасыз етсін;

2) білім алушылардың ұлттық бірыңғай тестілеуге қатысуын

ұйымдастырсын;

3) 9(10), 11 (12) сыныптардың білім алушыларының мектепті 2018

жылғы 2 шілдеде бітіруін қамтамасыз етсін.

4) 2017-2018 оқу жылының аяқталуы туралы құжаттары келесі кестеге

сәйкес тапсырылсын (1 қосымша).

**3.** 2017-2018 оқу жылын ұйымдасқан түрде аяқтау мақсатында іс-шаралар

жоспары бекітілсін (2 қосымша).

**4.** Мектепке дейінгі және жалпы орта білім бөлімі (Ә.Т.Сүлейменова) облыстық оқу-әдістемелік кабинетімен (Ж.Д. Баймақова) бірлесе негізгі орта және жалпы орта білім беру курсының (кешкі мектептер үшін) емтихан материалдарын 2018 жылғы 11 мамырға дейін дайындап және 2018 жылғы 25 мамырынан кешіктірмей конверттеу арқылы білім бөлімдері мен мектептерге жеткізу.

5. Осы бұйрықтың орындалуын бақылау білім басқармасы басшысының орынбасары Б. Дүйсеноваға жүктелсін.

**Басшы Т. Жүнісов**